Nem lehet fényképezni a naturista strandokon és kempingekben, mert ha valakit meglátnak, hogy idegen embert fotóz, azonnal elveszik tőle a gépét. Egyedülálló férfiak csak nagyon ritka esetben mehetnek be. Felnőttek nem kezdeményezhetnek beszélgetést gyerekekkel. Ilyen szigorú szabályok vonatkoznak szinte minden magyar naturista és nudista kempingre és strandra. A Sziki Naturista Egyesület elnöke azt mondta: a rendszerváltás előtt, a magyarországi naturizmus elterjedésének elején még a nudistákat rendőrök kergették, aztán amikor lejárt a szolgálatuk, mentek kukkolni. Dr. Sándor János azt is mondta: még ma is sokan idegenkednek a naturizmustól, pontosabban, olyan dolgoktól félnek, amelyek nem léteznek - vagyis leginkább az a gond, hogy nem ismerik a naturizmust, ezért a legtöbben még mindig - ahogyan ők nevezik - textiles strandra járnak.

Ez a meztelenkedés - vagyis a naturista élet - nem a szexről és nem az erotikáról szól. Tilos ugyanis a strandon a pároknak csókolózni, ölelkezni, nem lehet kihívóan viselkedni - ez is egy fontos szabály a többi mellett.

A filmben látható fotókat és videókat a Sziki Naturista Egyesülettől kaptuk, az ő engedélyükkel használtuk, a szereplők beleegyezésével.

Nézze meg a videót!